Eleonore av Aquitania
Store norske leksikon,Historie,Verdens historie og samtidshistorie,Europa,Frankrikes historie
Eleonore av Aquitania var dronning av Frankrike og av England. Hun var gift med Ludvig 7. av Frankrike (1137–1152) og Henrik 2. av England (1152–1189).
Eleonore ble i 1137 gift med Ludvig 7 av Frankrike og brakte ham Aquitania og Poitou i medgift. I 1152 fikk Ludvig deres barnløse ekteskap opphevet. Eleonore giftet seg samme år med Henrik (Plantagenet) av Anjou, som i 1154 ble Englands konge (Henrik 2). Med ham hadde hun åtte barn.Da sønnene hennes, Henrik den unge, Rikard og Goeffrey gjorde opprør mot faren Henrik, sluttet Eleonore seg til dem og ble kastet i fengsel i 1173–1189. Under sin sønn Rikard 1 Løvehjertes korstog i 1189–1194 styrte hun riket, og støttet siden sønnen Johan uten land i striden med Filip 2 August. Les mer i Store norske leksikon Frankrikes historie Englands historie